રાજકીય નિષ્ણાંતોનો મત એવો છે કે આ કરાર તોડી નાખ્યા બાદ ઉત્તર કોરિયાનાં નેતા કિમ જોંગ ઉન સાથે પણ કડક શરતોને આધીન સમજૂતિનો તખ્તો તૈયાર થઈ ગયો છે. બ્રિટન, ચાઈના, ફ્રાંસ, જર્મની, રશિયા જે ઈરાન કરારમાં સહયોગી હતા તેમણે આંતરરાષ્ટ્રીય કરાર તથા યુનો દ્વારા માન્ય ગણીને તેના પર ઈરાન સાથે વાટાઘાટો ચાલુ રાખવાની તૈયાર દર્શાવી છે. છતાં કિમ જોંગના દાદાએ ૩૦ વર્ષ પહેલાં આવા જ કરારનો ભંગ કરી પોતાની મનમાની કરી હતી તે ય એક આગવી દહેશત અમેરિકાને ખરી જ. ઈરાનમાં ઉગ્રવાદીઓને છૂટો દોર મળશે અને સરકાર સામે સંગ્રહ થવાનો. અમેરિકા ખસી ગયા બાદ ઇરાન સાથેનો કરાર જારી રહી જ શકે છે. જર્મનીના વિદેશમંત્રી ગેબ્રિયલનાં મતે ઇરાન સાથેનો કરાર ભંગ થતા અમેરિકા અને યુરોપ વચ્ચેનું અંતર ઓર વધી જશે. યુરોપનાં દેશોએ સંગઠિત રહીને અમેરિકાને સંદેશો આપી દેવો જોઈએ કે આનાથી યુરોપનાં લોકો રશિયા અને ચીન તરફ ઢળી શકે છે.